Številka: 477-211/2020/28

VSEM ZAINTERESIRANIM KUPCEM

Datum: 20. 4. 2021

**Zadeva: Namera za prodajo neregistriranega osebnega vozila znamke Škoda Roomster 1.4, letnik 2008, po metodi neposredne pogodbe**

Ministrstvo za javno upravo, na podlagi 52. člena v povezavi s 77. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in št. 79/18 – ZSPDSLS-1),

**O B J A V L J A N A M E R O**

za prodajo osebnega vozila znamke **ŠKODA ROOMSTER 1.4, letnik 2008**, po metodi neposredne pogodbe. Podrobnejše informacije so navedene v povabilu k oddaji ponudbe, ki je priloga 1 te namere.

|  |  |  |
| --- | --- | --- |
| Pripravila:  Marija Petek  podsekretarka |  |  |

po pooblastilu št. 1004-113/2015/64 z dne 15. 4. 2021

Maja Pogačar

generalna direktorica

Direktorata za stvarno premoženje

Priloga:

* kot v tekstu.

**POVABILO K ODDAJI PONUDBE ZA NAKUP neregistriranega osebnega vozila znamke Škoda Roomster 1.4, letnik 2008, po metodi neposredne pogodbe**

1. **Osnovni podatki**

Postopek prodaje se vodi skladno s 52. členom ter v povezavi s 77. členom Zakona o stvarnem premoženju države in samoupravnih lokalnih skupnosti (Ur. l. RS, št. 11/18 in št. 79/18- ZSPDSLS-1) kot faza: ***pogajanja z zainteresiranimi kupci za sklenitev neposredne pogodbe***, zato organizator vabi zainteresirane kupce k oddaji ponudbe za nakup.

|  |  |
| --- | --- |
| Organizator: | Ministrstvo za javno upravo, Tržaška cesta 21, 1000 Ljubljana |
| Upravljavec premičnega premoženja: | Ministrstvo za javno upravo, Tržaška cesta 21, 1000 Ljubljana |

1. **Predmet prodaje**

Predmet prodaje je:

**Neregistrirano osebno vozilo znamke Škoda Roomster 1.4, letnik 2008, št. šasije: TMBMC25J885022834**

|  |  |
| --- | --- |
| Moč motorja | 63 kW |
| Št. prevoženih km | 207.513 |
| Barva vozila | Modra |
| Motor B/D | Bencin |
| Dodatna oprema | / |
| Poškodbe vozila | * Manjše poškodbe vidne povsod po vozilu, vidni so sledovi daljšega mirovanja vozila. * Notranjost vozila je v slabem stanju, plastike so odrgnjene, obloge umazane, sedeži slabše ohranjeni. |
| Drugo (vozno/nevozno stanje, pnevmatike,…) | * Vozilo ima izpraznjene pnevmatike in prazen akumulator. |

1. **Ponudbena cena in sklenitev pogodbe**

Ponudbena cena za osebno vozilo znamke **ŠKODA ROOMSTER 1.4, letnik 2008, št. šasije: TMBMC25J885022834 mora biti najmanj 2.000,00 EUR,** pri čemer cena predstavlja končni znesek kupnine.

V kolikor bo v roku prispela več kot ena ponudba, se bodo z zainteresiranimi osebami opravila dodatna pisna pogajanja o ceni in o morebitnih drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno in v zadnjih šestih mesecih ni imel blokiranega TRR ter ima na dan odpiranja ponudb plačane vse davke in prispevke ter poravnane vse obveznosti do Republike Slovenije.

Ponudba se odda z vsebino iz priloge 2 te objave.

Cene in drugi elementi ponudbe, ponujeni na pogajanjih, so zavezujoči.

V kolikor najugodnejši ponudnik na podlagi zavezujoče ponudbe ne podpiše pogodbe, se mu zaračunajo stroški hrambe predmeta pogodbe od dneva prejema poziva k podpisu pogodbe do izteka roka za podpis pogodbe. Stroški hrambe znašajo 2,61 EUR na dan (cena z vključenim DDV).

Vse morebitne stroške v zvezi s prenosom lastništva plača kupec.

Premičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

1. **Način in rok plačila kupnine**

Kupnina se plača v 8-ih dneh po sklenitvi pogodbe, na račun in s sklicem, dogovorjenim s pogodbo.

Plačilo celotne kupnine v določenem roku je bistvena sestavina pravnega posla.

1. **Pogoji in način oddaje ponudbe**

Pri zbiranju ponudb lahko sodelujejo pravne in fizične osebe.

Ponudbe morajo biti poslane po pošti s priporočeno pošiljko in morajo **najkasneje do 10. 5. 2021 do 15.00 ure** prispeti na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 477-211/2020 – NE ODPIRAJ« ter morajo vsebovati:

1. izpolnjen in lastnoročno podpisan obrazec, ki je priloga 2 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je.

Ponudbe, predložene po izteku roka bodo izločene iz postopka.

Odpiranje ponudb ne bo javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem zbiranju ponudb.

1. **Obvestilo posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

1. **Dodatna pojasnila in ogled**

Vozilo se hrani na naslovu A.N.B. TRADE, D. O. O. Spodnje Stranice 11, 3206 Stranice. Vozilo si je mogoče ogledati po predhodnem dogovoru na tel. št.: 03 752 10 22 od ponedeljka do petka, od 9.00 do 14.00 ure ter v skladu z navodili in priporočili Nacionalnega inštituta za javno zdravje, vezanih na COVID 19.

Ponudniki lahko postavijo vprašanja in zahteve za dodatna pojasnila kontaktni osebi:

|  |  |
| --- | --- |
| Ime in priimek: | Marija Petek |
| Elektronski naslov:  Tel. št.: | [marija.petek@gov.si](mailto:zan.zupan@gov.si)  01 478 83 34 |

1. **Opozorilo**

Organizator lahko do sklenitve pravnega posla brez odškodninske odgovornosti postopek prodaje ustavi oziroma ne sklene pogodbe z uspelim ponudnikom.

Ljubljana, dne 20. 4. 2021

po pooblastilu št. 1004-113/2015/64 z dne 15. 4. 2021

Maja Pogačar

generalna direktorica

Direktorata za stvarno premoženje





